Shimoliy Karolinadagi zavodda yuzaga kelgan yong‘in tufayli 6 mingdan ziyod aholi evakuatsiya qilindi (foto va video)

AQShning Shimoliy Karolina shtatida joylashgan o‘g‘it ishlab chiqarish zavodida yuzaga kelgan katta yong‘in va portlash xavfi tufayli 2,5 ming xo‘jalikdagi 6,5 mingga yaqin aholi xavfsiz yerga evakuatsiya qilindi. Bu haqda Associated Press xabar bergan.
Xabarga ko‘ra, hodisa oqibatida jarohatlanganlar yoki halok bo‘lganlar haqida ma’lumotlar mavjud emas, sababi zavod hududidagi yong‘in tunda ishchilar u yerda bo‘lmagan vaqtda sodir bo‘lgan.

Favqulodda vaziyatni bartaraf etish maqsadida hodisa joyida kamida 90 nafar o‘t o‘chiruvchi, shu bilan birga, boshqa idoralarning favqulodda xizmatlari xodimlari ishlagan.



 2021-yilda dunyo mamlakatlarida kuzatilgan eng katta o‘rmon yong‘inlari
Avval 2022-yil boshida Jo Baydenning Koloradoda o‘rmon yong‘inlari sabab favqulodda holat e’lon qilinishini ma’qullagani, 2021-yil dekabrda Tailandda rahbaridan norozi ayol neft omborini yoqib yuborgani, shuningdek o‘tgan yilning noyabr oyida Yaponiyadagi AES hududida yong‘in sodir bo‘lgani haqida xabarlar berilgan.